На основу члана статута ?? Академије за хотелијерство, туризам и велнес Савет Академије на седници одржаној ??? доноси:

ПРАВИЛНИК О УСЛОВИМА ЗА ЕВАЛУАЦИЈУ И СЕЛЕКЦИЈУ СТУДЕНАТА, НАСТАВНОГ И НЕНАСТАВНОГ КАДРА ЗА МОБИЛНОСТ У ОКВИРУ ЕРАЗМУС+ ПРОГРАМА

Члан 1.

Овим правилником уређују се правила и услови за евалуацију и селекцију студената Академије за хотелијерство, туризам и велнес, правила и услови за евалуацију и селекцију наставног и ненаставног особља Академије за хотелијерство, туризам и велнес и поступак по жалби на одлуку о евалуацији, селекцији и/или номинацији кандидата за учешће у Еразмус+ програму мобилности.

I ПРАВИЛА И УСЛОВИ ЗА ЕВАЛУАЦИЈУ И СЕЛЕКЦИЈУ СТУДЕНАТА АКАДЕМИЈЕ ЗА ХОТЕЛИЈЕРСТВО, ТУРИЗАМ И ВЕЛНЕС

Члан 2.

Евалуацију и селекцију пријављених студената врши Комисија за реализацију програма мобилности студената Академије за хотелијерство, туризам и велнес.

Начин, општа правила и услови за пријаву и селекцију кандидата дефинишу се Еразмус+ интер-институционалним споразумом у оквиру којих се спроводи мобилност, односно одредбама конкурса за дату мобилност.

Комисија за реализацију програма мобилности студената Академије за хотелијерство, туризам и велнес користиће критеријуме садржане у „Формулару за евалуацију – Еразмус+ мобилности“, који је саставни део овог Правилника (Прилог 1).

Члан 3.

Еразмус+ координатор, након истека рока за пријаву на конкурс за Еразмус+ мобилност, а на основу пријаве студената, оцењује пријаве кандидата путем евалуационог формулара узимајући у обзир критеријуме наведене у формулару.

Као потврде о знању језика прихватају се:

* Међународно признати сертификати (нпр. TOEFL, IELTS, DaF, DELF и сл.), не старији од 2 године од дана издавања.
* Потврде издате од регистрованих школа језика, и то не старије од 2 године од дана издавања;

Да би се кандидат квалификовао за селекцију и/или номинацију, мора да оствари најмање 51 поен (од максималних 100) у оквиру наведених критеријума.

У случају да више студената добије исти број поена, Еразмус+ координатор рангира кандидате на основу следећих критеријума:

* Мањи број реализованих мобилности
* Академски успех
* Виши ниво знања страног језика траженог у оквиру мобилности

Члан 4.

Еразмус+ координатор, након обављене процедуре из члана 3. овог Правилника, доставља попуњене формуларе Комисији за реализацију програма мобилности.

Комисија за реализацију програма мобилности студената Академије за хотелијерство, туризам и велнес, позива пријављене кандидате на интервју, у циљу додатне провере компетенција кандидата.

На основу укупно остварених бодова, Комисија за реализацију програма мобилности студената Академије за хотелијерство, туризам и велнес врши рангирање кандидата и номинацију и/или селекцију.

Партнерска институција која прима кандидата на мобилност задржава право да одлучи о финалној селекцији кандидата.

II ПРАВИЛА И УСЛОВИ ЗА ЕВАЛУАЦИЈУ И СЕЛЕКЦИЈУ НАСТАВНОГ И НЕНАСТАВНОГ КАДРА АКАДЕМИЈЕ ЗА ХОТЕЛИЈЕРСТВО, ТУРИЗАМ И ВЕЛНЕС

Члан 5.

Евалуацију и селекцију пријављених кандидата, односно наставног и ненаставног кадра врши Комисија за реализацију мобилности наставног и ненаставног кадра Академије за хотелијерство, туризам и велнес.

Право на учешће на наставној/ненаставној мобилности имају само стално запослени на Академији за хотелијерство, туризам и велнес и то они који могу највише допринети унапређењу процеса рада и на тај начин давати значајан допринос интернационализацији установе.

Пријављивање, начин и општа правила и услови евалуације и селекције кандидата дефинишу се Еразмус+ интер-институционалним споразумом, односно одредбама конкурса у оквиру којих се остварује мобилност.

Члан 6.

Комисија за реализацију мобилности наставног и ненаставног кадра Академије за хотелијерство, туризам и велнес, по истеку рока за пријаву на конкурс за Еразмус+ мобилност, оцењује пријаве кандидата путем „Формулара за евалуацију запослених – Еразмус + наставна мобилност“ (Прилог 2), односно „Формулара за евалуацију запослених – Еразмус + ненаставна мобилност“ (Прилог 3), узимајући у обзир критеријуме наведене у формулару:

* Квалитет и релевантност садржаја предложенога наставног програма/плана рада (Уговор о мобилности):
  + Релевантност предложеног наставног програма/плана рада за професионални развој кандидата у смислу стицања додатних стручности/вештина и знања, као и за потребе и циљеве институције са које долази у смислу реализације њених стратешких циљева (као што су интернационализација и/или модернизација Академије)
  + Досадашњи допринос кандидата интернационализацији своје институције (нпр. рад са долазним и одлазним студентима, приложен предмет у каталог курсева, учешће на међународним пројектима, учешће у изради и спровођењу заједничких студијских програма са другим факултетима и универзитетима у иностранству, гостовања и предавања по позиву на универзитетима у земљи и иностранству (осим Ераумус+ програмима) и сл.)
* Мотивационо писмо
* Досадашње учешће у програмима мобилности

Конкурсом за пријаву кандидата могу се дефинисати додатни услови за пријаву (нпр. биографија кандидата, позивно писмо, писмо препоруке, и сл.)

На основу укупно остварених бодова. Комисија за реализацију програма мобилности наставног и ненаставног кадра врши рангирање кандидата и номинацију и/или селекцију.

Партнерска институција која прихвата кандидате на мобилност задржава право да одлучи о финалној селекцији кандидата.

III ПОСТУПАК ПО ЖАЛБИ НА ОДЛУКУ О ЕВАЛУАЦИЈИ, СЕЛЕКЦИЈИ И/ИЛИ НОМИНАЦИЈИ КАНДИДАТА ЗА УЧЕШЋЕ У ЕРАЗМУС+ ПРОГРАМУ МОБИЛНОСТИ

Члан 7.

Комисија за реализацију програма мобилности студената, односно наставног и ненаставног кадра врши евалуацију, селекцију и/или номинацију кандидата и доставља листу пријављених и номинованих/селектованих кандидата партнерској институцији.

Партнерска институција која прима кандидате на мобилност задржава право да одлучи о финалној селекцији кандидата.

Непотпуне и неблаговремено приспеле пријаве неће бити узете у разматрање и кандидат нема право подношења жалбе.

Против Одлуке о одабиру кандидата може да се поднесе жалба Комисији за реализацију програма мобилности студената, односно наставног и ненаставног кадра у року од 5 дана од објаве резултата селекције кандидата.

Резултати о селекцији кандидата биће објављени на интернет страници Академије, или, уколико су у питању наставне/ненаставне мобилности, слањем обавештења на службене мејл адресе.

Жалба се подноси поштом или путем електронске поште на адресу [???@akademijahtw.bg.ac.rs](mailto:???@akademijahtw.bg.ac.rs)

О жалби одлучује директор Академије за хотелијерство, туризам и велнес проф. др Данијел Павловић, одлука директора је коначна.

Кандидат ће писаним путем бити обавештен о одлуци по жалби у року од 10 дана од дана подношења жалбе.

Члан 8.

Овај Правилник ступа на снагу осмог дана од дана објављивања на интернет презентацији Академије.

ПРЕДСЕДНИК САВЕТА АКАДЕМИЈЕ

ЗА ХОТЕЛИЈЕРСТВО, ТУРИЗАМ И ВЕЛНЕС

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Слободан Унковић - емеритус

A document with text and numbers

AI-generated content may be incorrect.

A document with text and a logo

AI-generated content may be incorrect.

A document with text and numbers

AI-generated content may be incorrect.